סמכותנות של הימין

סמכותנות של הימין (באנגלית: Right-Wing Authoritarianism) היא מונח בפסיכולוגיה המתאר טיפוס אישיות של אדם הכפוף מאוד לדמויות הסמכות שלו, פועל באגרסיביות בשם הדמויות האמורות, ושמרן במחשבה והתנהגות.<ref name="APA Dictionary"></ref> המונח נטבע לראשונה על ידי הפסיכולוג בוב אלטמאייר בשנת 1981.<ref name="APA Dictionary" /> השכיחות של טיפוס אישיות זה באוכלוסייה משתנה מתרבות לתרבות. מחקרים מלמדים כי לחינוך והשכלה תפקיד מכריע בהתפתחותה של האישיות.<ref></ref>

תאודור אדורנו היה הראשון שהציע את קיומה של אישיות סמכותנית כחלק מניסיון להסביר את עליית הפשיזם והשואה, אך התאוריה שלו ספגה ביקורת משום שהתבססה על פסאודו-מדע. אלטמאייר בכל זאת הרגיש שאדורנו עלה על משהו, ולכן פיתח תאוריה קפדנית יותר מבחינה מדעית, תוך שכלול הרעיונות המוקדמים של אדורנו.<ref name="APA Dictionary" />

שאלון הסמכותנות הימנית של אלטמאייר פותח במשך שנים, והוא מהווה מדד חד-ממדי של 30 פריטים שמקובצים לשלושה אשכולות:<ref></ref><ref></ref>

ציות סמכותני – רמה גבוהה של ציות לסמכויות הנתפסות כממוסדות ולגיטימיות בחברה.

תוקפנות סמכותנית – תוקפנות כללית, המכוונת כלפי אנשים שונים, הנתפסת כראויה לעונש על ידי הסמכויות הממוסדות.

שמרנות – רמה גבוהה של דבקות במוסכמות החברתיות הזוכות לאישור של החברה ומוסדותיה.

אלטמאייר (1988) לא דן בשאלה אם סמכותנות היא תכונה המאפיינת גם את אנשי השמאל, אלא התיימר למדוד באמצעות הסולם שפיתח רק את הסמכותנות של הימין. הוא תיאר כמה ניסויים שעשה בעזרת טכניקת העימות הערכי של רוקיץ' (1973). הניסויים הללו הראו שאנשים המחזיקים בדעות קדומות מעניקים משקל נמוך ביותר לערך השוויון.<ref>Altemeyer, B. (1994). Reducing prejudice in right-wing authoritarians. In M. P. Zanna & J. M. Olson (Eds.), The psychology of prejudice: The Ontario symposium, Vol. 7, pp. 131–148). Lawrence Erlbaum Associates, Inc.</ref> מאוחר יותר שינה אלטמאייר את דעתו, וטען בספרו בשנת 1996 כי קיימת גם סמכותנות של השמאל.<ref>Bob Altemeyer (1996). The Authoritarian Specter, Chapter. 1: "An authoritarian follower submits excessively to some authorities, aggresses in their name, and insists on everyone following their rules. If these authorities are the established authorities in society, that’s right-wing authoritarianism. If one submits to authorities who want to overthrow the establishment, that’s left-wing authoritarianism, as I define things."</ref><ref>Altemeyer (1996). The Authoritarian Specter, pp. 218-219: "Such extremist groups, while submissive to their own perceived 'legitimate authorities,' would be psychological left-wingers on a societal level during their opposition to the Establishment. But should their movement attain power in the flash of a revolution, their strong submission to the new societal authority would make them psychological right-wing authoritarians on that level, as they became in Germany and Russia. I am proposing, in short, an underlying authoritarian personality that can be either psychologically left-wing or right-wing, depending on who holds power, and can be found at either extreme of the political spectrum."</ref>

סולם RWA הועמד במבחנים אמפיריים רבים ושונים בידי אלטמאייר עצמו בקנדה ובידי חוקרים אחרים בארצות הברית, אוסטרליה, בדרום אפריקה, ובגרמניה המערבית.<ref></ref> במחקר שבוצע בישראל נמצא השאלון כבעל תוקף בקרב שני עמים: החברה היהודית והחברה הפלסטינית המוסלמית בשטחים המוחזקים בידי ישראל משנת 1967.<ref></ref>

ריי (1985) שהוא ממתנגדיה החריפים ביותר של האישיות הסמכותנית, ביקר את התאוריה של אלטמאייר בטוענו שאין היא כלל מדד לסמכותנות, אלא מדד נוסף של שמרנות.<ref></ref>

== ראו גם ==
* אישיות סמכותנית
* מכוונות לשליטה חברתית
* פוליטיקה ימנית
* פוליטיקה שמאלנית

== הערות שוליים ==

2023 03
קטגוריה:פסיכולוגיה חברתית
קטגוריה:פסיכולוגיה של האישיות
קטגוריה:ריבוד ואי שוויון